CELEX: 32016D1060
Language: bg
Date: 2016-06-29 00:00:00
Title: Решение за изпълнение (ЕС) 2016/1060 на Комисията от 29 юни 2016 година за изменение на Решение за изпълнение 2013/707/ЕС за потвърждаване на приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

30.6.2016   
            
            
               BG
            
            
               Официален вестник на Европейския съюз
            
            
               L 173/99
            
         РЕШЕНИЕ ЗА ИЗПЪЛНЕНИЕ (ЕС) 2016/1060 НА КОМИСИЯТА
   от 29 юни 2016 година
   за изменение на Решение за изпълнение 2013/707/ЕС за потвърждаване на приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално членове 8 и 9 от него,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2), и по-специално членове 13 и 15 от него,
   като има предвид, че:
   
               (1)
            
            
               С Регламент за изпълнение (ЕС) № 1238/2013 (3) Съветът наложи окончателно антидъмпингово мито върху вноса в Съюза на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (КНР).
            
         
               (2)
            
            
               С Регламент за изпълнение (ЕС) № 1239/2013 (4) Съветът наложи също така окончателно изравнително мито върху вноса в Съюза на кристални силициеви фотоволтаични модули и ключови компоненти (т.е. елементи) с произход или изпратени от КНР.
            
         
               (3)
            
            
               С Решение за изпълнение 2013/707/ЕС (5) Комисията прие ангажимента, предложен в хода на антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република.
            
         
               (4)
            
            
               Дружеството Shanghai Chaori International Trading Co. Ltd („засегнатото дружество“) с допълнителен код по ТАРИК B872, чието предложение за ангажимент бе прието с Решение за изпълнение 2013/707/ЕС, уведоми Комисията за промяна на наименованието си на GCL System Integration Technology Co., Ltd.
            
         
               (5)
            
            
               През 2014 г. засегнатото дружеството е обявено в несъстоятелност. През февруари 2015 г. то е придобито от Jiangsu GCL Energy Co., Ltd, което е част от група дружества с допълнителен код по ТАРИК B850.
            
         
               (6)
            
            
               Според дружеството промяната на наименованието му не засяга неговото право да продължи да ползва приложимите за него индивидуални ставки.
            
         
               (7)
            
            
               Вследствие на придобиването обаче засегнатото дружество не само променя наименованието си на GCL System Integration Technology Co., Ltd, то става и част от групата дружества с допълнителен код по ТАРИК B850 (6).
            
         
               (8)
            
            
               Ангажиментът се прилага както за засегнатото дружество, така и за групата дружества, посочени в съображение 7. С оглед на това Комисията стигна до заключението, че промяната на наименованието по никакъв начин не засяга констатациите в Решение за изпълнение 2013/707/ЕС.
            
         
               (9)
            
            
               Комисията уведоми всички заинтересовани страни за съществените факти и съображения, въз основа на които възнамерява да измени регламенти за изпълнение (ЕС) № 1238/2013 и (ЕС) № 1239/2013. На страните беше даден срок, в който да представят своите коментари във връзка с оповестената информация. Нито една страна не представи коментари.
            
         
               (10)
            
            
               Мерките, предвидени в настоящото решение, са в съответствие със становището на комитета, създаден съгласно член 15, параграф 1 от Регламент (ЕО) № 1225/2009,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение за изпълнение 2013/707/ЕС се изменя в съответствие с приложението към настоящото решение.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
   
      Съставено в Брюксел на 29 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 51.
   
      (2)  ОВ L 188, 18.7.2009 г., стр. 93.
   
      (3)  Регламент за изпълнение (ЕС) № 1238/2013 на Съвета от 2 декември 2013 г. за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (ОВ L 325, 5.12.2013 г., стр. 1).
   
      (4)  Регламент за изпълнение (ЕС) № 1239/2013 на Съвета от 2 декември 2013 г. за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (ОВ L 325, 5.12.2013 г., стр. 66).
   
      (5)  Решение за изпълнение 2013/707/ЕС на Комисията от 4 декември 2013 г. за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки (ОВ L 325, 5.12.2013 г., стр. 214
   
   
      (6)  В групата влизат дружествата Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      ПРИЛОЖЕНИЕ
      Приложение I към Решение за изпълнение 2013/707/ЕС се изменя, както следва:
      
                  1)
               
               
                  вписването за допълнителен код по ТАРИК B850 се заменя със следното:
                  
                              „Konca Solar Cell Co. Ltd
                              Suzhou GCL Photovoltaic Technology Co. Ltd
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co., Ltd.
                           
                           
                              B850 “
                           
                        
            
                  2)
               
               
                  вписването за допълнителен код по ТАРИК B872 се заменя със следното:
                  
                              „Shanghai Chaori Solar Energy Science & Technology Co. Ltd
                           
                           
                              B872 “